Številka: 1008-29/2024/1

Datum: 19. 9. 2024

Na podlagi sedmega odstavka 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in prvega odstavka 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F, 52/16, 15/17 – odl. US, 22/19 – ZPosS, 81/19, 203/20 – ZIUPOPDVE, 119/21 – ZČmIS-A, 202/21 – odl. US, 15/22 in 54/22 – ZUPŠ-1, 114-23 in 136/23 - ZIUZDS) Ministrstvo za infrastrukturo, Tržaška cesta 19, 1000 Ljubljana objavlja prosto strokovno-tehnično delovno mesto, za nedoločen čas, s polnim delovnim časom in s trimesečnim poskusnim delom,

**ADMINISTRATOR V (šifra DM 571) v Službi za pravne in splošne zadeve**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* srednje tehniško in drugo strokovno izobraževanje/srednja strokovna izobrazba ali srednje splošno izobraževanje/srednja splošna izobrazba;

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Delovno področje:

* razvrščanje, signiranje in klasificiranje dokumentarnega gradiva;
* sprejem in odprema dokumentarnega gradiva v fizični in elektronski obliki;
* urejanje, evidentiranje in hramba dokumentarnega gradiva;
* sprejem plačil upravnih taks in drugih upravnih storitev;
* vodenje rokovnika, seznamov in pregledov;
* izdelovanje enostavnejših gradiv s strokovnega področja;
* opravljanje drugih nalog podobne zahtevnosti.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja, smer izobrazbe, pridobljeni naziv ter datum (dan, mesec in leto) pridobitve izobrazbe in ustanova, na kateri je bila izobrazba pridobljena,
2. pisno soglasje kandidata, da Ministrstvo za infrastrukturo, Direkcija Republike Slovenije za infrastrukturo, podatke, ki jih kandidat navede v prijavi, obdeluje za namen izvedbe javne objave.

**Prijava na prosto delovno mesto mora biti obvezno pripravljena na obrazcu »Vloga za zaposlitev, št. 1008-29/2024«, ki je priloga javne objave, z natančno izpolnjenimi vsemi rubrikami in izjavami.**

Strokovna usposobljenost kandidatov se bo presojala na podlagi priloženih izjav ali razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Delovno razmerje bo sklenjeno za nedoločen čas, s polnim delovnim časom in trimesečnim poskusnim delom. Izbrani kandidat bo delo opravljal v poslovnih prostorih Direkcije Republike Slovenije za infrastrukturo, Hajdrihova ulica 2a, 1000 Ljubljana.

Kandidat pošlje prijavo (na priloženem obrazcu Vloga za zaposlitev) v zaprti ovojnici z označbo: "za prosto delovno mesto – ADMINISTRATOR V (šifra DM 571), na naslov: Ministrstvo za infrastrukturo, Služba za kadrovske zadeve, Tržaška cesta 19, 1000 Ljubljana. Rok za vlaganje prijav je 8 dni po objavi na osrednjem spletnem portalu gov.si ter spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.mzi@gov.si pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem postopku bo objavljeno na osrednjem spletnem portalu gov.si.

Informacije o izvedbi postopka daje ga. Katarina Kurmanšek, tel. (01) 478 82 69, vsak delovni dan od 11.00 do 12.00 ure. Informacije o delovnem področju pa ga. Mirjana Bezjak, tel. (01) 478 80 81.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

S posredovanjem vloge za zaposlitev kandidat jamči, da so osebni podatki, ki jih posreduje Direkciji RS za infrastrukturo, točni, ažurni in popolni.

Pri Direkciji RS za infrastrukturo spoštujemo pravico do zasebnosti, zato z osebnimi podatki kandidatov ravnamo odgovorno ter skladno s Splošno uredbo o varstvu podatkov (GDPR) in veljavnim Zakonom o varstvu osebnih podatkov. Informacije o obdelavi osebnih podatkov za področje iskalcev zaposlitve so dostopne na spletni povezavi ([www.di.gov.si](http://www.di.gov.si)). Na željo kandidata lahko informacije o obdelavi osebnih podatkov posredujemo po pošti.

Karmen Praprotnik

v. d. direktorja

Priloga: obrazec za prijavo